पाएं अपने शहर की ताज़ा ख़बरें और फ्री ई-पेपरडाउनलोड करें
टीकापट्टी के गोरियर पश्चिम पंचायत के छोटी सिसवा गांव में गर्भवती महिला (35) की बिजली के करंट से झुलस कर मौत हो गई। जिस वक्त यह घटना हुई, उस समय घर के अन्य लोग खेत में काम करने गए थे। 35 वर्षीय मानो देवी घर में पंखा चलाकर दो छोटे बच्चों के साथ आराम कर रही थी। अचानक घर में चल रहा पंखा बंद हो गया। महिला बिछावन पर से उठ कर बाहर निकली तो देखा कि बिजली के मीटर से धुंआ उठ रहा है। महिला को लगा की बिजली के मीटर में लगे आग से उनका घर जल जाएगा, घर को आग से बचाने के चक्कर में मानो देवी ने आननफानन में शोर मचाते हुए मीटर में लगे तार के कनेक्शन को हाथ से ही खींचने लगी, जब तक आसपास के लोग दौड़कर पहुंचा, तब तक बिजली के करंट से झुलसकर मानो देवी ने दम तोड़ दिया। स्थानीय लोगों ने मौके पर ही बिजली मिस्त्री को फोनकर लाइन कटवाया। जिससे मानो देवी का घर जलने से बच गया, लेकिन खुद मौत के मुंह में चली गई। मृतक मानो देवी के दोनों दुधमुंहे बच्चे का रो-रोकर बुरा हाल है। सभी आने जाने वालों के मुँह से बरबस ही निकल जाता है कि भगवान दोनों दुधमुंहे ने आपका क्या बिगाड़ा था तो मृतक मानो देवी के दिव्यांग ससुर और दिव्यांग पति के आंखों से आंसू ही सुख गए हैं। दोनों पिता-पुत्र अपनी किस्मत को कोस रहे हैं। अंतिम दर्शन के लिए पहुंच रही महिलाओं की आंखें नम हो जाती है। उनके अंदर से मां की ममता बरबस ही बाहर निकल जाती है और कहने लगती है भगवान दुनिया मे आने से पहले ही मां के गर्व में पल रहे सात माह के बच्चे को भी निगल गए। भला मानो देवी के कोख में पल रहे बच्चे ने क्या बिगाड़ा था। रुपौली सीओ राजेश कुमार ने बताया कि सूचना मिली है। बिजली विभाग से बात कर पूरे मामले का जांच करवाते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn